Legal Document

Category: 700

Text:
81. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 165 της 15 Μαΐου/2 Ιουν. 1987 (ΦΕΚ Α΄ 83) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από το Υπουργείο Εργασίας αρμοδιότητας Λογαριασμού Προστασίας Φορτοεκφορτωτών και Λιμενεργατών (Λ.Π.Φ.Λ.). Έχοντας υπόψη: 1.Την παρ. 3 του άρθρ. 18 και την παρ. 3 του άρθρ. 19 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ 23 Α). 2.Την παρ. 5 του άρθρ. 24 του Νόμ. 1558/1985 (ΦΕΚ 137 Α). 3.Την αριθ. 2389/13.2.87 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81 τ.Β΄). 4.Την αριθ. 59/1987 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Περιβάλλοντος, Χωροταξίας και Δημοσίων Έργων και Εργασίας, και του Υφυπουργού Οικονομικών αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ. 1418/ «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του για τα έργα που εκτελούνται από το Υπουργείο Εργασίας αρμοδιότητας Λογαριασμού Προστασίας Φορτοεκφορτωτών και Λιμενεργατών (ΛΠΦΛ) είναι ο Υπουργός Εργασίας, η Διοικούσα Επιτροπή του ΛΠΦΛ ή τα εξουσιοδοτημένα όργανα σύμφωνα με τις οργανωτικές διατάξεις του Υπουργείου Εργασίας και όπως ειδικότερα ορίζεται στα επόμενα άρθρα. Διευθύνουσα Υπηρεσία – Προϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» είναι η Υπηρεσία εκτέλεσης έργων του Υπουργείου Εργασίας για τα έργα αρμοδιότητας ΛΠΦΛ. β)«Προϊσταμένη Αρχή» ή «Εποπτεύουσα Αρχή» είναι η Διοικούσα Επιτροπή του ΛΠΦΛ του Υπουργείου Εργασίας. γ)Επιβλέποντες ορίζονται τεχνικοί υπάλληλοι οιασδήποτε κατηγορίας και βαθμού του Υπουργείου Εργασίας ή τεχνικοί υπάλληλοι της Νομαρχίας οιασδήποτε κατηγορίας και βαθμού στην περιοχή της οποίας εκτελείται το έργο μετά από απόφαση του οικείου Νομάρχη. Τεχνικό Συμβούλιο Άρθρ.3.-1.Το Τεχνικό Συμβούλιο του Υπουργείου Εργασίας συγκροτείται με απόφαση του Υπουργού εργασίας και αποτελείται από: α)ένα τεχνικό υπάλληλο του Υπουργείου Εργασίας κατηγορίας ΠΕ βαθμού Α που ορίζεται με τον αναπληρωτή του με την απόφαση συγκρότησης. β)ένα τεχνικό υπάλληλο της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων, κατηγορίας ΠΕ βαθμού Α ή Β που ορίζεται με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων. γ)ένα εκπρόσωπο του Τεχνικού Επιμελητηρίου Ελλάδος (ΤΕΕ) που ορίζεται με τον αναπληρωτή του από τη Διοικούσα Επιτροπή του ΤΕΕ. δ)τον αρχαιότερο από τους Προϊσταμένους της Διεύθυνσης Παρακολούθησης Έργων ή της Διεύθυνσης Δημοπρατήσεως και Ελέγχου του Οργανισμού Εργατικής Κατοικίας (ΟΕΚ) αναπληρούμενος από τον νόμιμο αναπληρωτή του. ε)τον Προϊοστάμενο της Διεύθυνσης Τεχνικών Υπηρεσιών του Οργανισμού Εργατικής Εστίας (ΟΕΕ) αναπληρούμενος από τον νόμιμο αναπληρωτή του. στ)τον Προϊστάμενο της Τεχνικής Υπηρεσίας του Οργανισμού Απασχολήσεως Εργατικού Δυναμικού (ΟΑΕΔ) αναπληρούμενος από το νόμιμο αναπληρωτή του. ζ)το Νομικό Σύμβουλο της Νομικής Διεύθυνσης του Υπουργείου Εργασίας που ορίζεται με αναπληρωτή του Πάρεδρο της αυτής Νομικής Διεύθυνσης με την απόφαση συγκρότησης του Συμβουλίου. 2.Με την απόφαση συγκρότησης ορίζεται ως Πρόεδρος το υπό στοιχ. (α) μέλος της προηγούμενης παραγράφου με αναπληρωτή του το υπό στοιχ. (β) μέλος. 3.Καθήκοντα Γραμματέα εκτελεί υπάλληλος του Υπουργείου Εργασίας κατηγορίας ΠΕ βαθμού Α ή Β που ορίζεται με τον αναπληρωτή του με την ίδια απόφαση συγκρότησης του Συμβουλίου. 4.Τα θέματα για τα οποία παρέχει τη γνώμη του το Τεχνικό Συμβούλιο σύμφωνα με την παρ. 8 του άρθρου αυτού, εισηγείται ο Προϊστάμενος της Διευθύνουσας Υπηρεσίας ή ο νόμιμος αναπληρωτής του, για έργα αρμοδιότητας ΛΠΦΛ, του ΟΕΚ, ΟΕΕ και ΟΑΕΔ ανάλογα με το συζητούμενο θέμα. Σε περίπτωση που ο εισηγητής δεν είναι μέλος του Συμβουλίου συμμετέχει σ’ αυτό χωρίς ψήφο. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και τρία από τα μέλη του. 6.Οι αποφάσεις ή γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 7.Η θητεία των μελών του Τεχνικού Συμβουλίου ορίζεται διετής. 8.Το Τεχνικό Συμβούλιο παρέχει τη γνώμη του σε θέματα α) αιτήσεων θεραπείας, διεθνών διαγωνισμών και εγκρίσεων παρεκκλίσεων για τη μελέτη και κατασκευή έργων του ΟΕΚ, ΟΕΕ και ΟΑΕΔ και β) κατασκευής έργων αρμοδιότητας του ΛΠΦΛ που ορίζει  ο Νόμ. 1418/1984 και τα εκτελεστικά αυτού δ/τα καθώς επίσης και σε κάθε θέμα που παραπέμπει σ’ αυτό ο Υπουργός Εργασίας ή το όργανο που είναι αρμόδιο να αποφασίσει σε κάθε συγκεκριμένη περίπτωση. (Μετά τη σελ. 30,02) Σελ. 30,03 Τεύχος ΙΑ-7-1 Σελ. 17 30 Οργανισμός Υπουργείου Εργασίας 15.Α.β.81 Παρεκκλίσεις Άρθρ.4.-Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων του ΛΠΦΛ εγκρίνονται από τον Υπουργό Εργασίας μετά από γνώμη του Τεχνικού Συμβουλίου. Διεθνείς Διαγωνισμοί Άρθρ.5.-Οι διακηρύξεις διεθνών διαγωνισμών για έργα του ΛΠΦΛ εγκρίνονται από τον Υπουργό Εργασίας μετά από γνώμη του Τεχνικού Συμβουλίου. Αιτήσεις θεραπείας Άρθρ.6.-1.Στις αιτήσεις θεραπείας που ασκούνται σύμφωνα με τις διατάξεις του άρθρ. 12 του Νόμλ. 1418/1984 αποφασίζει ο Υπουργός Εργασίας μετά από γνώμη του Τεχνικού Συμβουλίου. 2.Οι αιτήσεις θεραπείας απευθύνονται στον Υπουργό Εργασίας χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων έργων. Οι αιτήσεις αυτές κοινοποιούνται και στην υπηρεσία που έχει εκδώσει την προσβαλλομένη πράξη. Αν η αίτηση υποβάλλεται για παράλειψη έκδοσης της πράξης, η κοινοποίηση γίνεται προς τη Διευθύνουσα Υπηρεσία. Τελικές Διατάξεις Άρθρ.7.-Στα έργα του ΛΠΦΛ των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος διέπονται από το Νόμ. 1418/ 1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως.